खने में व्यस्त हो गया।
इससे पहले कि कोई कुछ समझ पाता, फराज ने वह कागज, जिस पर वह कुछ देर से पता नहीं क्या लिख रहा था, चीकू को थमा दिया। हेमंत अभी चीकू को पकड़ने दौड़ता तब तक चीकू यह जा वह जा।
हेमंत थोड़े बनावटी गुस्से के साथ फराज की ओर मुड़ा तभी ज्योति ने उसकी कलाई पकड़ ली और उसकी हथेलियों को अपनी आँखों से लगा लिया। हेमंत ने उसे बाँहों में भर लिया।
कुछ मिठाइयों और मालाओं के साथ गंधर्व विवाह की औपचारिकता निभाई गई और दो आत्माएँ सदा के लिए एक हो गईं। हेमंत प्रपत्र तैयार करने में उनके साथ बैठना चाहता था पर उसे ज्योति के साथ कमरे में धकेलकर कमरा बाहर से बंद कर दिया गया।
कमरा रजत ने बंद किया और एक शेर के साथ शादी की बधाई दी।
'निहायत ही बेमौका शेर है यह बेवकूफ।' और हेमंत ने दरवाजा बंद कर लिया।
उसकी नींद सुबह सलमा की खटखटाहट से खुली।
वह हड़बड़ा कर उठा। कपड़े पहने और ज्योति को भी जगा दिया।
प्रपत्र तैयार हो चुके थे। सभी कॉलेजों में इन्हें इस तरह बाँटना था कि पुलिस को इसकी हल्की सी भी भनक न पड़े। पुलिस ऐसे विद्यार्थियों को कुत्ते की तरह सूँघती फिर रही थी। वे लोग क्रांति की एक मशाल से दूसरी मशाल जलाते रहे और सक्रिय कार्यकर्ताओं की एक फौज खड़ी होती गई।
जब सभी एक रात तहखाने में इकठ्ठा हुए तो पता चला कि पुलिस ने हेमंत का पीछा किया है और वह बड़ी मुश्किल से उनसे पीछा छुड़ा पाया है।
वे अभी थोड़ी देर बैठे थे कि चीकू आ गया। वह बहुत गुमसुम और उदास था। बहुत कुरेदने पर उसने पूरी बात बताई और रोने लगा। हेमंत की तलाश में उसके घर पहुँचे पुलिसवालों ने उसके पिता डॉ. देवेंद्र कुमार से जबरदस्ती मारपीट की और उनको बेइज्जत किया। वह कहते रहे कि उन्हें हेमंत के बारे में नहीं मालूम और पुलिसवाले उन्हें उठाकर पासव